Kásoksen verilöyly
Kásoksen verilöyly tapahtui 27. toukokuuta ja 7. kesäkuuta 1824 välisenä aikana osmanien valtakuntaan kuuluneella pienellä Kásoksen saarella. Nykyisin Kásos on osa Kreikkaa. Verilöylyssä Egyptin ja osmanien yhdistyneet joukot polttivat Kásoksen ja surmasivat paikallisväestöä. Tätä verilöylyä muistetaan vuosittain 7. kesäkuuta järjestettävässä juhlassa Kásoksen pääkaupungissa Frýssä.
Falásarna
Falásarna () on Kreikan kylä ja ranta-alue, joka sijaitsee Kreetan saaren luoteisosassa. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylä on osa Plátanoksen kyläyhdyskuntaa. Kylän väkiluku on 21 (vuonna 2011).
Falasárnassa sijaitsevat antiikin aikaisen satamakaupungin rauniot noin ajalta 330 eaa. Roomalaiset valloittajat tuhosivat kaupungin. Alueella on säilynyt esimerkiksi hellenistinen satama puolustustorneineen, jäänteitä satamaa ja kaupunkia suojanneesta muurista, antiikin aikainen kaivos ja pieniä klassiselta ja hellenistiseltä kaudelta peräisin olevia temppeleitä. Kaivaukset Falásarnassa alkoivat vuonna 1968, mutta systemaattisesti alueella on kaivettu vuodesta 1986 lähtien.